**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” (turpmāk - Noteikumu projekts) mērķis ir papildināt ar iespēju izsniegt par pašvaldības līdzekļiem iegādātus individuālos aizsardzības līdzekļus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz 2020. gada 26. novembra Starpinstitūciju darbības koordinācijas grupas sēdē nolemto (Sēdes protokols Nr.34).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2020. gada 26. novembra Starpinstitūciju darbības koordinācijas grupas sēdē nolemto, tika konceptuāli atbalstīts priekšlikumus, ja ir konstatēta valsts apmaksāto vairākkārt lietojamo higiēnisko sejas masku maznodrošinātajām personām ekonomija (pārpalikums), attiecīgajām personām pēc to pieprasījuma var izsniegt vēl kādu masku. Labklājības ministrijai uzdots sagatavot attiecīgus grozījumus Ministru kabineta 2020.gada 9.jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība" un iesniegt tos izskatīšanai kādā no nākamajām koordinācijas grupas sēdēm, paplašinot iespējas izsniegt individuālos aizsardzības līdzekļus, tādējādi reaģējot uz strauji pieaugošo Covid-19 izplatību Latvijā.Ņemot vērā, ka Ministru kabinets ir noteicis personu grupas, kā arī personai nododamo individuālo aizsardzības līdzekļu un medicīnisko ierīču apjomu, ir izstrādāti grozījumi MK noteikumi Nr. 380, tos papildinot ar atbilstošu regulējumu. Noteikumu projekts papildināts ar regulējumu, kas nosaka, ka pašvaldība personām, kurām saskaņā ar normatīvajos aktos vai pašvaldības saistošajos noteikumos noteiktajiem kritērijiem un kārtību piešķirts trūcīgas personas statuss, maznodrošinātas personas statuss, kā arī personas, kuras ir tiesīgas saņemt naktspatversmes vai patversmes pakalpojumus, aprūpes mājās pakalpojumus, un personas, kuras ir tiesīgas saņemt dienas aprūpes centra, dienas centra vai krīzes centra pakalpojumus, pašvaldības varēs bez atlīdzības piešķirt par pašvaldības līdzekļiem iegādātus individuālās aizsardzības līdzekļus, ņemot vērā, ka likumdevējs sākot ar šī gada 20. novembri visām personām ir noteicis kā obligātu prasību publiskās vietās lietot individuālos aizsardzības līdzekļus. Labklājības ministrijas apkopotā informācija (publiskajās datu bāzēs pieejamie dati) liecina, ka šobrīd Latvijā ir 25 017 personas ar trūcīgas personas statusu, 36 867 personas ar maznodrošinātas personas statusu, 6 864 personas, kas saņem naktspatversmes vai patversmes pakalpojumus, 17 239 personas, kas saņem aprūpes mājās pakalpojumus un 22 267 personas, kas saņem dienas aprūpes centru, dienas centru vai krīzes centru pakalpojumus.Valsts aizsardzības militāro objektu un iepirkumu centrs (turpmāk – VAMOIC) atbilstoši 2020. gada 27. oktobra ārkārtas Ministru kabineta sēdes protokola Nr.67 2 § protokollēmuma “Informatīvais ziņojums "Par nodrošinājumu ar individuālajiem aizsardzības līdzekļiem"” 2. punktā noteiktajam uzdevumam veica 250 000 daudzreiz lietojamo higiēnisko sejas masku, kas atbilst AFNOR standartam, iegādi 108 254 maznodrošinātām personām no SIA "Solutions", atbilstoši Patērētāju tiesību aizsardzības centra veiktajam tirgus izvērtējumam. VAMOIC atbilstoši ārkārtas Ministru kabineta sēdes protokollēmumam un Ministru kabineta 2020.gada 9.jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība" 4.9. apakšpunktā noteiktajam ir iegādājies noteiktu individuālo aizsardzības līdzekļu apjomu un papildus individuālie aizsardzības līdzekļi augstāk minētajām iedzīvotāju kategorijām šobrīd nav plānoti. Šobrīd nav pabeigta par publiskiem līdzekļiem iegādāto individuālo aizsardzības līdzekļu – daudzreizlietojamo sejas aizsargmasku izdale augstākminētajām iedzīvotāju kategorijām, tāpēc ir pāragri prognozēt to pārpalikumu. **Gadījumā, ja pēc visu piegādāto masku izdales visā Latvijas teritorijā tiks konstatēts masku atlikums, pašvaldības var izsniegt arī papildus masku skaitu šīm pašām iedzīvotāju kategorijām pēc nepieciešamības, nodrošinot minimālo prasību ievērošanu, t.i. 2 maskas katrai personai, kurai saskaņā ar normatīvajos aktos vai pašvaldības saistošajos noteikumos noteiktajiem kritērijiem un kārtību piešķirts trūcīgas personas statuss, maznodrošinātas personas statuss, kā arī personai, kura ir tiesīga saņemt naktspatversmes vai patversmes pakalpojumus, aprūpes mājās pakalpojumus, un personai, kura ir tiesīga saņemt dienas aprūpes centra, dienas centra vai krīzes centra pakalpojumus.** |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā. |
| 2. | Tiesiskā regulējuma ietekme uz tautsaimniecību un administratīvo slogu | Covid – 19 infekcijas izplatību šobrīd nav iespējams prognozēt, tādēļ nav iespējams prognozēt Noteikumu projekta ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav  |
| 2. | Sabiedrības līdzdalība projekta izstrādē | Ņemot vērā to, ka Noteikumu projekts tiek virzīts steidzamības kārtībā, sabiedrības iesaiste Noteikumu projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Neietekmē |
| 3. | Cita informācija | Nav |

Labklājības ministre Ramona Petraviča

Vīza: Valsts sekretārs Ingus Alliks

V.Blaua, 67021564

viktorija.blaua@lm.gov.lv